12. számú

JEGYZŐKÖNYV


Készült:	Balatonvilágos Község Önkormányzata Képviselő-testületének
		2026. szeptember 23-án a községháza tanácstermében 7:30 órakor megtartott 
 		soron kívüli, nyílt testületi üléséről

Jelen vannak: 		Takács Károly			polgármester
Tretykó István			alpolgármester
			Kovács Péter 			képviselő
Kovács Tamás			képviselő
			Bukovszki András 		képviselő

			Dr. Boda Zsuzsanna		jegyző
Kuti Henriett Margit 		jegyzői referens
Kocsis Anikó 			pénzügyi ügyintéző

			Juhász-Varga Viktória 	jegyzőkönyvvezető

Távol maradt:
Bartek Róbert			képviselő
			Kovács-Krutzler Adrienn	képviselő

Takács Károly	polgármester: Köszönti a megjelenteket a 2026. szeptember 23-ai, soron kívüli, nyílt testületi ülésen. Megállapítja, hogy a képviselő-testület határozatképes, a megválasztott 7 fő képviselőből 5 fő jelen van. Bartek Róbert képviselő úr és Kovács-Krutzler Adrienn képviselő asszony jelezték távolmaradásukat. Kéri, aki a napirend elfogadásával egyetért, kézfelemeléssel jelezze.
[bookmark: _Hlk234317415]
A szavazásban 5 fő vett részt.
A képviselő-testület 5 igen szavazattal, 0 nem szavazattal és 0 tartózkodással az alábbi határozatot hozza:

Balatonvilágos Község Önkormányzata Képviselő-testületének
[bookmark: _Hlk234317904]174/2026. (IX. 23.) határozata
a soron kívüli, nyilvános ülésen tárgyalásra elfogadott napirendi pontokról

Balatonvilágos Község Önkormányzata Képviselő-testülete a 2026. szeptember 23-ai soron kívüli, nyilvános képviselő-testületi ülésen az alábbi napirendi pontokat tárgyalja:

[bookmark: _Hlk241674822]1./ A szociális célú tüzelőanyag biztosításáról szóló 19/2018.(XI.30.) önkormányzati rendelet módosítása, rendelet alkotás
2./ Pályázat szociális tüzelőanyag vásárlásához kapcsolódó kiegészítő támogatás igénylésére

A képviselő-testület felkéri a polgármestert a napirend előterjesztésére.

Felelős: Takács Károly polgármester
Határidő: azonnal

[bookmark: _Hlk228955639][bookmark: _Hlk231457502]1./ A szociális célú tüzelőanyag biztosításáról szóló 19/2018. (XI. 30.) önkormányzati rendelet módosítása, rendelet alkotás
Előterjesztő: Takács Károly polgármester 
Előterjesztés a jegyzőkönyv melléklete.

[bookmark: _Hlk228884783]Takács Károly polgármester: Megkérdezi, hogy a napirendi ponthoz van-e hozzászólás, kérdés, javaslat. Nincs, így javasolja a képviselő-testületnek a szociális célú tüzelőanyag biztosításáról szóló 19/2018.(XI.30.) önkormányzati rendelet módosítás megalkotását az előterjesztésben foglaltak szerint. Kéri, aki a javaslattal egyetért, kézfelemeléssel jelezze.

A szavazásban 5 fő vett részt.
A képviselő-testület 5 igen szavazattal, 0 nem szavazattal és 0 tartózkodással az alábbi határozatot hozza:

Balatonvilágos Község Önkormányzata Képviselő-testületének
14/2026. (IX. 24.) önkormányzati rendelete
a szociális célú tüzelőanyag biztosításáról szóló 19/2018. (XI. 30.) önkormányzati rendelet módosításáról
Rendelet a jegyzőkönyv melléklete.


2./ Pályázat szociális tüzelőanyag vásárlásához kapcsolódó kiegészítő támogatás igénylésére
Előterjesztő: Takács Károly polgármester 
Előterjesztés a jegyzőkönyv melléklete.

Takács Károly polgármester: Megkérdezi, hogy a napirendi ponthoz van-e hozzászólás, kérdés, javaslat. Nincs, így javasolja a képviselő-testületnek az önkormányzat szociális célú tüzelőanyag vásárlásához kapcsolódó támogatásra pályázati igény benyújtását a határozati javaslat szerint. Kéri, aki a javaslattal egyetért, kézfelemeléssel jelezze.

A szavazásban 5 fő vett részt.
A képviselő-testület 5 igen szavazattal, 0 nem szavazattal és 0 tartózkodással az alábbi határozatot hozza:

Balatonvilágos Község Önkormányzata Képviselő-testületének
175/2026. (IX. 23.) határozata
pályázat benyújtásáról szociális tüzelőanyag vásárlásához kapcsolódó támogatás igényléséről

[bookmark: _Hlk241733958]Balatonvilágos Község Önkormányzata Képviselő-testülete megtárgyalta a „Pályázat szociális tüzelőanyag vásárlásához kapcsolódó támogatás igénylésére” tárgyú előterjesztést, és az alábbi határozatot hozza: 

Balatonvilágos Község Önkormányzata Képviselő-testülete a Helyi önkormányzatokért felelős miniszter az államháztartásért felelős miniszter egyetértésével a Magyarország 2026. évi központi költségvetéséről szóló 2025. évi LXIX. törvény 3. melléklet 2.3.1. pont szerint A települési önkormányzatok szociális célú tüzelőanyag vásárlásához kapcsolódó támogatására jogcím alapján pályázati igényt nyújt be. 
Az igényelt keménylombos tűzifa mennyisége 75 erdei m3, melyhez a szükséges önerőt, 150.000 Ft + 7.500 Ft Áfa, mindösszesen bruttó 157.500,- Ft előirányzatot az önkormányzat 2026. évi költségvetésében a 107060/882129 szf. Egyéb szociális és természetbeni ellátások kormányzati funkcióra a működési tartalék terhére biztosítja. 
A képviselő-testület a pályázati kiírás 6. pont i) alpontja szerint vállalja, hogy a szociális célú tűzifa támogatásban részesülőktől ellenszolgáltatást nem kér.
A képviselő-testület felhatalmazza a polgármestert a pályázat benyújtására, eredményes pályázat esetén a tűzifa beszerzésére. Egyben felkéri a jegyzőt az előirányzat költségvetésben történő átvezetésére. 

Felelős: Takács Károly polgármester
	  Dr. Boda Zsuzsanna jegyző
Határidő: 2026. szeptember 30.


Takács Károly polgármester: Megkérdezi, hogy a napirendi ponthoz van-e hozzászólás, kérdés, javaslat. Nincs, így javasolja a képviselő-testületnek az igényelt szociális célú tűzifa Balatonvilágos településre történő szállításának költségeire az önkormányzat 2026. évi költségvetésében a 107060 Egyéb szociális és természetbeni ellátások kormányzati funkcióra bruttó 600.000,- Ft előirányzat biztosítását a működési tartalék terhére, a határozati javaslat szerint. Kéri, aki a javaslattal egyetért, kézfelemeléssel jelezze.

A szavazásban 5 fő vett részt.
A képviselő-testület 5 igen szavazattal, 0 nem szavazattal és 0 tartózkodással az alábbi határozatot hozza:

Balatonvilágos Község Önkormányzata Képviselő-testületének
176/2026. (IX. 23.) határozata
pályázat benyújtásáról szociális tüzelőanyag vásárlásához kapcsolódó támogatás igényléséről

Balatonvilágos Község Önkormányzata Képviselő-testülete megtárgyalta a „Pályázat szociális tüzelőanyag vásárlásához kapcsolódó támogatás igénylésére” tárgyú előterjesztést, és az alábbi határozatot hozza: 

[bookmark: _Hlk241736359]Balatonvilágos Község Önkormányzata Képviselő-testülete az igényelt szociális célú tűzifa Balatonvilágos településre történő szállításának költségeire az önkormányzat 2026. évi költségvetésében a 107060 Egyéb szociális és természetbeni ellátások kormányzati funkcióra bruttó 600.000,- Ft előirányzatot biztosít a működési tartalék terhére.
A képviselő-testület felkéri a jegyzőt, az előirányzat költségvetésben történő átvezetésére. 
A képviselő-testület utasítja a GEVSZ intézményvezetőt az elnyert összegnek megfelelő mennyiség erdészetből történő szállításának megszervezésére. 
A képviselő-testület utasítja továbbá a GEVSZ intézményvezetőt a pályázat útján beszerzésre kerülő tűzifa ellátottak részére történő kiszállításának lebonyolítására a beérkező kérelmek elbírálását követően, valamint a tűzifa átadás-átvétel pályázati kiírásnak megfelelő dokumentálására.

Felelős: Dr. Boda Zsuzsanna jegyző
	  Kovács Tamás intézményvezető
Határidő: Költségvetési átvezetés: 2026. szeptember 30.
Szállítás megszervezése: eredményes pályázat esetén pályázat elbírálásáról szóló 
értesítést követő 20 napon belül, de legkésőbb 2026. november 30.
Ellátottak részére történő kiszállítás lebonyolítása: eredményes pályázat esetén 
legkésőbb 2027. február 15.


Takács Károly polgármester: Megköszöni a részvételt, a nyílt testületi ülést 7:35 órakor bezárja. 



	Takács Károly	Dr. Boda Zsuzsanna 
	polgármester	jegyző
2

